இடைப்பட்ட நாட்களில் நமது DOUBLE THRILL ஸ்பெஷல் இதழின் பணிகள் ஜரூராய் நடந்தேறி வருகின்றதை சந்தோஷமாய் பார்வையிடுவது ; வரவிருக்கும் ஈரோடு புத்தகத் திருவிழாவில் நேரடி விற்பனை ஸ்டால் கிடைத்திடாத போதிலும், நண்பர் ஸ்டாலினின் உதவியோடு இரு பெரிய பதிப்பகங்களின் ஸ்டால்களில் நமது இதழ்களை விற்பனைக்கு அனுப்பிடுவது தொடர்பான பணிகளை முடுக்கி விடுவதென பொழுதைக் கழித்தேன் ! இன்னொரு பக்கம் செப்டெம்பரில் பெங்களுருவில் நடைபெறவிருக்கும் COMIC CON -ல் நமது "WILD WEST ஸ்பெஷல்" இதழினை விற்பனைக்குக் கொணர்ந்திட வேண்டுமென்ற வேகத்தில் பணிகளும் நடந்தேறி வருகின்றன!